
JUDEŢUL BISTRIŢA-NĂSĂUD







       CONSILIUL LOCAL AL 



        COMUNEI FELDRU



H O T Ă R Â R E

privind aprobarea Registrului local al spaţiilor verzi din intravilanul Comunei Feldru, judeţul Bistriţa-Năsăud


Consiliul Local al comunei Feldru, judeţul Bistriţa-Năsăud, întrunit în şedinţă ordinară, în data de 29.06.2026, în prezența a 15 consilieri.


Având în vedere :

- Referatul de aprobare nr. 3838 din 22.06.2026 al Primarului comunei Feldru, cu privire la proiectul de hotărâre, în calitate de iniţiator;
-  Raportul de specialitate nr. 5839 din 22.06.2026 întocmit de Secretarul general al comunei Feldru, prin care se propune aprobarea Registrului local al spaţiilor verzi din intravilanul Comunei Feldru, judeţul Bistriţa-Năsăud;


- Contractul de prestări servicii nr. 614 din 28.01.2026 încheiat între U.A.T. Comuna Feldru, judeţul Bistriţa-Năsăud şi DIBALCRIS APPRAISAL SERVICES  S.R.L. cu sediul în comuna Sânmartin, sat Haieu, str. Trandafirilor nr. 61, judeţul Bihor;

- Procesul-verbal nr. 3874 din 29.04.2026 de predare-primire a documentaţiei;

- Documentaţia întocmită de DIBALCRIS APPRAISAL SERVICES  S.R.L. cu sediul în comuna Sânmartin, sat Haieu, str. Trandafirilor nr. 61, judeţul Bihor;
· Hotărârea Consiliului Local al comunei Feldru nr. 61 dinn 15.12.2023 privind prelungirea valabilității Planului Urbanistic General al Comunei Feldru, județul Bistriţa-Năsăud” până la intrarea în vigoare a noului plan urbanistic general;

         - Anunțul nr. 4230 din 08.05.2026, procesele-verbale nr. 4230/08.05.2026 de afişare şi  nr. 6030 / 29.06.2026 de dezafişare  a  proiectului de hotărâre;

- Avizul nr. 5987 din 26.06.2026 al Comisiei de specialitate;


În conformitate cu :

        - prevederile art. 35 şi art. 120 alin. (1) şi alin. (2) din Constituţia României, republicată;

        - prevederile art. 7 alin. (2) din Legea nr. 287/2009 privind Codul civil, republicată, cu modificările şi completările ulterioare;

· prevederile art. 3, art. 8, art. 11, art. 16 - art. 18 din Legea nr. 24/15.01.2007 privind reglementarea și administrarea spațiilor verzi din intravilanul localităților, republicată, cu modificările şi completările ulterioare;

· prevederile art. 1, art. 6 - art. 7, art. 11 şi următoarele din Ordinul ministrului dezvoltării, lucrărilor publice şi locuinţelor nr. 1.549/2008 privind aprobarea Normelor tehnice pentru elaborarea Registrului local al spațiilor verzi din intravilanul localităților, cu modificările şi completările ulterioare, modificat prin Ordinul nr. 1466/2010;

- prevederile art. 12 din Legea nr. 350/2001 privind amenajarea teritoriului şi urbanismul, cu modificările şi completările ulterioare;


          - prevederile art. 7 alin. (1) - (6) din Legea nr. 52/2003 privind transparenţa decizională în administraţia publică, republicată.


În  temeiul   prevederilor  art.  5 lit. cc),  art.  129  alin. (2) lit. d) şi alin. (7) lit. j), art. 139 alin. (3) lit. a) şi e), art. 196 alin. (1) lit. a), art. 197 - art. 199 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;
H O T Ă R Ă Ş T E :


Art.1. Se constituie şi se aprobă Registrul local al spaţiilor verzi din intravilanul Comunei Feldru, judeţul Bistriţa-Năsăud, conform Anexei nr. 1, parte integrantă din prezenta hotărâre.



Art.2. Se însuşeşte Documentaţia „Registrul local al spaţiilor verzi din intravilanul localităţii Feldru, judeţul Bistriţa-Năsăud”, întocmită de de DIBALCRIS APPRAISAL SERVICES  S.R.L. cu sediul în comuna Sânmartin, sat Haieu, str. Trandafirilor nr. 61, judeţul Bihor, recepţionată prin Procesul-verbal nr. 3874 din 29.04.2026 de predare-primire a documentaţiei conform Anexei nr. 2, parte integrantă din prezenta hotărâre. 

 Art.3. Registrul local al spaţiilor verzi se păstrează şi se gestionează de către Compartimentul Evidenţa agricolă, cadastru şi fond funciar, urbanism şi amenajarea teritoriului.


 Art.4. Verificarea şi actualizarea Registrului local al spaţiilor verzi se face permanent, ori de câte ori este necesar, în funcţie de modificările survenite în teren ale spaţiilor verzi. 


 Art.5. Activităţile de administrare şi gospodărire a spaţiilor verzi ce constituie Registrul local sunt finanţate din bugetul local.


 Art.6. Registrul local al spaţiilor verzi va fi avut în vedere la întocmirea documentaţiilor de urbanism, precum şi la eliberarea certificatelor de urbanism şi autorizaţiilor de construire.


 Art.7. (1) Prezenta hotărâre are caracter normativ şi devine obligatorie de la data aducerii la cunoştinţă publică. 

(2) Hotărârea se aduce la cunoştinţă publică în termen de 5 zile de la data comunicării către prefect, prin publicare pe site-ul feldru.ro, la secţiunea Monitorul Oficial Local.

 Art.8. Cu ducerea la îndeplinire a prezentei hotărâri se încredinţează Primarul comunei Ilva Mică prin viceprimar şi Compartimentul Evidenţa agricolă, cadastru şi fond funciar, urbanism şi amenajarea teritoriului.

 Art.9. Prezenta hotărâre a fost adoptată de Consiliul Local al comunei Feldru cu majoritate absolută, cu respectarea art. 5 lit. cc) şi art. 139, alin. 3, lit. a) şi e) din Ordonanţa de Urgenţă a Guvernului nr. 57/2019 privind Codul administrativ, respectiv cu un număr de 15 voturi „pentru” şi 0 vot „abţinere” din numărul de 15 consilieri locali în funcţie.

  Art.10. Prezenta  hotărâre se comunică, prin grija Secretarului general al comunei Feldru, cu :     

-Primarul comunei Feldru;

-Viceprimarul comunei Feldru
-Compartiment Financiar-contabil;

-Compartiment Evidenţa agricolă, cadastru şi fond funciar, urbanism şi amenajarea teritoriului;
-Instituţia Prefectului - Judeţul Bistriţa-Năsăud, Bistriţa, P-ţa Petru Rareş, nr.1, judeţul Bistriţa-Năsăud.

